(ก่อนหน้านี้ในเดอะไนท์เอเจนต์)
อลิซ
นี่เหรองานของไนท์แอคชั่น ข่มขู่พลเรือนน่ะนะ
เราหยุดยั้งไอ้สารเลวอย่างแก
คุณเพิ่งยืนยันกับเขาว่าไนท์แอคชั่นมีตัวตนอยู่
คุณทําอะไรกับพวกอเมริกัน
ฉันเสนอจะให้ข้อมูลของทางอิหร่านกับพวกเขา
พอผมแจ้งอับบาสแล้ว
คุณจะได้ขึ้นเครื่องเที่ยวแรกตรงกลับบ้าน
ถ้าฉันเอาตัวเขามาให้คุณได้ล่ะ
ปีเตอร์ คนอเมริกันนั่น
มีบางคนตั้งใจจะสังเคราะห์ หนึ่งในอาวุธฟ็อกซ์โกลฟที่มีรายชื่ออยู่ในเอกสาร
เราต้องให้คุณช่วยระบุว่าตัวไหน
- พวกมันได้สารประกอบไปอีกตัว - งั้นพวกมันก็มีครบทุกอย่าง
นายคิดจริงๆ เหรอว่าคนพวกนี้ จะสร้างอาวุธเคมีขึ้นมาเองได้
พวกนั้นจําเป็นต้องหาคนมาสร้างให้
- ไม่นะ แม่ - ปล่อยเธอซะ
พ่อคะ
- เธอเป็นใคร - นักวิจัยหลังปริญญาเอกของดร.โคล
นายหยุดเรื่องทั้งหมดได้ แค่คุยกับเจ้านายฉัน ตัวต่อตัว
แคทเธอรีน นูร์ยังไม่มา
เรามีปัญหาที่ใหญ่กว่านั้น
(สิบเจ็ดปีก่อน)
โรงเรียนประจําให้ข้าวนายกินไม่พอเหรอ โทมัส
- พอ แต่รสชาติห่วยแตก - เขาคิดถึงรสชาติบ้านเกิด
คนอังกฤษทําอาหารไม่เป็น ส่งเชฟไปให้เขาสักคนสิ
เขาอาจได้กินดีกว่านี้ ถ้าพวกนั้นรู้ว่าพ่อเขาเป็นใคร
พ่อพูดอะไรน่ะ
เงินที่แกเอาไปจ่ายโรงเรียนหรูๆ ได้มาเพราะนามสกุลบาลา
เนื้อบนส้อมที่แกกระเดือกลงไปอย่างสบายใจ
ก็ได้มาเพราะนามสกุลบาลา
แต่แกกลับอับอายจนไม่กล้าบอกนามสกุลตัวเอง
หลังจากที่ฉันเสียสละไปมากมายเพื่อแก
แกตอบแทนฉัน ด้วยการใช้ชื่อโทมัส ดาร์กินที่โรงเรียน
ใช้นามสกุลของแม่แก
ผมคิดว่ามันจะง่ายกว่า
นามสกุลบาลาเป็นสิทธิ์ของแกมาแต่กําเนิด
สิ่งที่ฉันต่อสู้เพื่อมัน
สิ่งที่เพื่อนร่วมชาติของเรายอมตายเพื่อมัน
สิ่งที่ทุกคนบนโต๊ะนี้อุทิศชีวิตตนให้กับมัน
พอไปเรียนที่นั่น แกก็ลืมประวัติวงศ์ตระกูลตัวเองหรือไง
ถ้านามสกุลฉันไม่ดีพอสําหรับแก มื้อค่ํานี้ก็ไม่ดีพอเหมือนกัน
ผมได้ฟังสุนทรพจน์ของพ่อแล้ว
พ่อส่งผมไปอังกฤษ เพราะอยากให้ผมยิ่งใหญ่ด้วยตัวเอง
เพื่อพิสูจน์ว่าเราฉลาดกว่าได้ ไม่ใช่แค่แข็งแกร่งกว่า
เป็นคนของตระกูลที่บ้าสงคราม ไม่ช่วยให้ผมเข้ามหาวิทยาลัยได้หรอก
นี่ โทมัส
ไม่ใช่ตอนนี้ มาร์คัส
- นี่ - บอกว่าไม่ใช่ตอนนี้ไง
กลับไปที่โต๊ะซะ ไปขอโทษ
ฉันไม่อยากเห็นหน้าไอ้สารเลวนั่น
นายควรได้เห็นเขาตอนที่เราไปล่าสัตว์กัน
เขาผิดหวังมากที่นายไม่ได้อยู่ด้วย
ทั้งสัปดาห์เขาพูดแต่เรื่องนี้
เรื่องพาลูกชายไปล่าสัตว์อีกครั้ง เหมือนสมัยที่เรายังเป็นเด็ก
แต่นายไม่คิดจะโผล่มาด้วยซ้ํา
เขาบอกนายเหรอ
ฉันไปล่าสัตว์ด้วยทุกครั้งตั้งแต่นายแปดขวบ
เห็นหน้าเขา ฉันก็รู้แล้ว
นายน่ะไปเพราะอยากไป แต่พ่อไม่เคยให้ฉันได้เลือก
เขาให้อะไรนายมากกว่านั้น
ตอนที่พ่อฉันต่อสู้เพื่อเขาจนตัวตาย
เขารับฉันมาดูแลเหมือนเป็นลูกตัวเอง
แต่เรื่องนั้นไม่ได้ทําให้คนอื่นๆ ที่อยู่ในห้อง
เลิกย้ําเตือนฉันว่าฉันไม่ใช่คนในตระกูลนาย
ไม่เห็นหรือไงว่านายโชคดีแค่ไหน
ฉันยอมแลกทุกอย่างเพื่อให้ได้ใช้นามสกุลบาลา แต่นายกลับโยนมันทิ้ง
ตอนที่ลุงวิกเตอร์รู้ว่า นายใช้ชื่อโทมัส ดาร์กินที่โรงเรียน
เขาเสียใจมาก
นายนี่เอง
นายบอกเขา
มันต้องมีคนเตือนให้นายไม่ลืมว่านายเป็นใคร
นายก็อย่าลืมสิว่านายเป็นใคร
นายไม่ใช่บาลา
ไม่มีทางใช่
ฉันดีเกินกว่าครอบครัวนี้ พ่อเลยเกลียดฉัน นายก็ด้วย
ไปทําหน้าที่สุนัขรับใช้เถอะ
ไปเลียของเหลือของเขา
ที่เด็กคนอื่นๆ เลิกกลั่นแกล้งนาย ไม่ใช่เพราะตบเมื่อกี้
ไม่ใช่เลย
แต่เพราะนามสกุลนาย
(เดอะไนท์เอเจนต์)
พาพวกเขาเข้ามา
ให้ตั้งแถวซะ
ครอบครัวเขาเอาไปขังไว้ในห้องเย็น
เตรียมนักเคมีกับผู้ช่วยเข้าห้องแล็บ
- พ่อ - ทุกอย่างจะเรียบร้อย
- ทําตามที่พวกมันบอก - พ่อ
ทําตามที่พวกมันบอก ลูกจะปลอดภัย
- อย่าทํานะ - ฉันดูเธอเอง วิล ฉันดูเธอเอง
โอเค เราออกมานอกเมืองแล้ว เราจะไปไหน
เราจะไปไหน
ความรุนแรงไม่ใช่วิธีสอบสวนที่ได้ผลหรอกนะ
ฉันรู้ แต่มันรู้สึกดี และแกก็ทําฉันเดือด
ยังไม่รู้อยู่ดีล่ะสิว่างานนี้ทํากันยังไง
- แกต้องการอะไร - เอาโทรศัพท์ใส่มือฉัน
ฉันจะโทรไปนัดหมายกับเขา แล้วจะพานายไปหาเขา
ง่ายๆ แค่นั้น
ถ้าแกทําอะไรที่ฉันไม่ชอบแม้แต่อย่างเดียว
เราจะกลับไปนับหนึ่งใหม่ เข้าใจไหม
เราไม่มีเวลานะ
อลิซ ลีดส์
นั่นชื่อเธอใช่หรือเปล่า
คู่หูนายที่ตายน่ะ
แล้วนายรู้ชื่อผู้ชายที่นายฆ่าตายที่เมืองไทยไหม
อืม ฉันก็ว่าไม่รู้
โทรหานายแก
ครับ ซัทเธอร์แลนด์อยู่กับผม ผมจะพาเขาไป
(เอฟบีไอ)
- คืบหน้าไหม - เขายังปิดมือถือ
เขาทิ้งรถทาโฮไว้ข้างโกดังที่เขตชานเมือง
ส่วนอุปกรณ์ติดตามอีกชุด เขาเอาไปทิ้งไว้ในทิศตรงข้าม
กล้องจราจรแถวนั้นจับภาพรถตู้สีเทา
ที่เวลาและทิศทางที่ไปน่าจะใช่ไว้ได้
แต่มุมกล้องมองไม่เห็นป้ายทะเบียน
ให้ตายสิ
เรามีผู้โจมตีที่ไม่รู้จักถือครองอาวุธเคมี
มีเจ้าหน้าที่ข่าวกรองฝรั่งเศสเสียชีวิต
มีพวกเจ้าหน้าที่ไล่ตามผีไปทั่วทุกมุมเมือง
และมีพลเรือนหลายคนถูกลักพาตัว
แต่คุณจะบอกว่าเบาะแสเดียวของคุณ หายตัวไปพร้อมเจ้าหน้าที่ของคุณเนี่ยนะ
ผมถามแบบนี้ก็แล้วกัน ตอนนี้ซัทเธอร์แลนด์ใช่ผู้ต้องสงสัยไหม
- ฉันต้องรู้มากกว่านี้ก่อน - งั้นก็ไปหาตัวเขาซะ
ฟ็อกซ์โกลฟไม่ได้อยู่ในความรับผิดชอบ ของไนท์แอคชั่นแล้ว
ไปหาซัทเธอร์แลนด์
รับทราบค่ะ
เราไม่ต้องใส่ชุดป้องกันสารเคมีหรือไง
ห้องแล็บนี้ก็คือชุดป้องกัน
มันถูกออกแบบมาให้มีแหล่งจ่ายอากาศสะอาด
และเก็บสารประกอบเคมี เอาไว้ในภาชนะเคลือบแก้ว
ปลอดปฏิกิริยา ปิดผนึกแน่นหนา
หุ้มไว้อีกชั้นด้วยโลหะผสมนิกเกิล ที่ทนต่อการสึกกร่อนอย่างหนาแน่น
ดูจากสิ่งที่ซีไอเอใช้ห้องแล็บนี้ในการค้นคว้า
พวกเขาคงอยากมั่นใจว่า อะไรที่อยู่ในนี้จะออกไปไม่ได้
แล้วตอนที่เราอยู่ข้างในล่ะ
ก็อย่าแตะอะไรเว้นแต่ผมจะบอก
ไม่งั้นชุดป้องกันจะเป็นเรื่องสุดท้ายที่คุณต้องกังวล
เชิญสํารวจห้องแล็บได้เลย ดูว่าคุณมีทุกอย่างที่ต้องใช้ไหม
คุณคิดจะผลิตเค.เอ็กซ์.แน่เหรอ แค่นี้มันไม่พอหรอก
งานวิจัยคุณไม่ได้บอกแบบนั้นนะ
นั่นน่ะนะ นั่นมันก็แค่ทฤษฎี
ช่วงที่ผมวิจัย เขายังไม่สร้างแล็บระดับนี้ด้วยซ้ํา
สิ่งที่คุณขอ...
คือให้คุณปกป้องครอบครัวตัวเอง
ถ้าคุณไม่ทําตามคําสั่งล่ะก็
ผมจะลากพวกเขามาอยู่ตรงหน้าคุณ แล้วฝังกระสุนใส่เบ้าตาพวกเขา
ติ๊กต็อกๆ
แต่แค่ผมคนเดียวมันไม่พอ
ผมต้องการเวลา ต้องการทีมวิจัย ผม...
งั้นคนนี้ก็ไร้ประโยชน์
- เดี๋ยว - เดี๋ยว ไม่
คุณไม่เข้าใจ
ถ้ามีขั้นตอนไหนที่เกิดผิดพลาด ถ้าผมทําพลาด มันอาจจะ...
งั้นก็อย่าทําพลาด
ไปทํางานซะ
เราจะเอาไง
วัตถุดิบพวกนี้ ปริมาณเท่านี้...
สิ่งที่พวกมันขออาจเป็นไปไม่ได้ด้วยซ้ํา
แต่ถ้าเราไม่ทําอะไร พวกมันจะรู้
เราต้องทําเหมือนกับทํางานอยู่
ถ้าผมทําพลาดแม้แต่นิดเดียว...
คุณต้องทํายังไงมันถึงจะปลอดภัย ต้องทําไงถึงจะไม่พลาด
- อาจต้องทําชุดนําร่อง - อะไรนะ
ตัวทดสอบสําหรับหาค่าตัวแปรกระบวนการ
เพื่อผลิตซ้ําในปริมาณที่มากกว่า
งั้นก็ตกลง
เราจะทําให้ช้าที่สุด ไปทํางานกัน
- จากนั้นล่ะ - หาทางออกไปจากที่นี่ไง
มานี่
นายจะพกอาวุธไปหาเขาไม่ได้
ตอนนี้นายคือฝ่ายที่รีบ
โอเค ไปกัน
เขาชื่อเคเล็บ
ผู้ชายที่โดนนายฆ่าที่กรุงเทพฯน่ะ
พี่ชายเขาสองคน พ่อแม่เขา
ยายเขา ลุงเขา ญาติและครอบครัว
ทั้งหลานชาย หลานสาว เพื่อนๆ รวมถึงฉันด้วย...
เราทุกคนไปร่วมงานศพเขา
มีคนรักเขา 42 คน
แต่เราจะไม่ได้เจอเขาอีก เพียงเพราะนายทําหน้าที่ของนาย
ชีวิตก็คงแบบนี้ ถูกไหมปีเตอร์
คุยกันให้สนุกล่ะ
ฉันมาแล้ว แกต้องการอะไร
ไม่มี
คนที่ต้องการบางอย่างคือคุณต่างหาก
ไปเดินเล่นกัน
การทํางานสายนี้สอนผมเรื่องหนึ่ง
นั่นคือทุกๆ คนและทุกๆ อย่างมันมีราคา
ไม่ว่าคุณจะต้องการอะไรจากผม
คุณต้องตัดสินใจก่อนว่าคุณเต็มใจจะจ่ายเท่าไร
งั้นหลังเรื่องนี้จบ แกจะเป็นอะไร คนกลางผู้น่ายกย่องเหรอ
แกซื้อขายข้อมูลเพื่ออะไร ผลกําไรเหรอ
แกขายอาวุธเคมีให้กับคนที่ให้ราคาสูงสุด
ถึงไม่ถูกต้องแต่ก็เข้าใจได้
ผมขายมันให้กับคนที่มีความมุ่งมั่นมากที่สุด
คนที่น่าจะทําสําเร็จที่สุด
ทําอะไรสําเร็จ
ไปถามพวกเขาเองสิ ถ้าคุณหาพวกเขาเจอทันเวลาน่ะนะ
จะบอกฉันเหรอว่าพวกมันอยู่ไหน
นั่นคงขึ้นอยู่กับว่าเรื่องนั้นมีค่ากับคุณแค่ไหน
คุณเข้าใจหรือยัง
แล้วหลายชีวิตที่จะต้องตาย ตอนพวกมันใช้ฟ็อกซ์โกลฟ
ไม่มีความหมายกับแกเลยหรือไง
ถ้าผมจะต้องประเมินค่าล่ะก็
มันคงมีไม่มากเท่ากับที่ ชีวิตของโรส ลาร์กิ้นมีความหมายต่อคุณ
ไม่งั้นเราคงไม่มาอยู่นี่
แกต้องการอะไร
เลขาธิการของสหประชาชาติ
มีบางอย่างที่ผมต้องการ
แฟ้มคดี
ไอยูเอ็น 0134...
ขีด 20180713
ตัวเลขหลังขีด
คือเลขวันที่ มันอาจช่วยได้ตอนคุณหา
ผมจะบอกหมายเลขแฟ้มอีกครั้งหนึ่ง
ฟังให้ดีๆ และจําให้ขึ้นใจเพื่อโรส ตกลงไหม
ไอยูเอ็น 0134...
ขีด 20180713
- จําได้ไหม - อืม
คอมพิวเตอร์ของเขาคือ หนึ่งในไม่กี่เครื่องที่เข้าถึงแฟ้มนั่นได้
อาจจะเป็นเครื่องเดียวด้วย
เอาแฟ้มนั้นมาให้ผม
แล้วผมจะบอกว่าพวกเขากําลังผลิต อาวุธฟ็อกซ์โกลฟกันที่ไหน
และตอนนี้คุณลาร์กิ้นถูกจับไปไว้ไหน
แค่นั้นเหรอ แค่แฟ้มน่ะนะ
คุณเป็นคนพูดเองนะ
งานของผมคือการซื้อขายข้อมูล ใช่ไหมล่ะ
แกจะขายลูกค้าเพื่อแฟ้มนี้งั้นเหรอ
ทําไมแฟ้มที่ว่าถึงมีค่ามากกว่าฟ็อกซ์โกลฟ
ผมมีเรื่องเกี่ยวกับคุณค่าจะเล่าให้ฟัง
ผมไม่ค่อยรู้จักตาของผมเท่าไร
ท่านตายตอนที่ผมยังเด็ก
แต่ผมดูออกว่าแม่รักท่านมากแค่ไหน
อิทธิพลที่ท่านมีต่อชีวิตแม่
ตอนท่านเสีย ผมได้ครีมอาฟเตอร์เชฟ ของท่านมาขวดหนึ่ง
คิดเป็นเงินก็ไม่มีราคา
แต่สําหรับผม มันประเมินค่าไม่ได้
ให้อธิบายคงยาก แต่ท่านเคยสัมผัสมัน
มันก็คือท่าน
หรือที่จริงคือสิ่งที่ท่านเป็นตัวแทน
ความสุขของแม่ผม
เรื่องของคุณค่ามันเป็นแบบนี้
อะไรมีค่ากับผม คุณไม่มีสิทธิ์จะตัดสิน
เช่นเดียวกัน ชีวิตของผู้หญิง ที่เป็นดั่งโลกทั้งใบของคุณ
ก็ไม่มีความหมายอะไรกับผมเลย
และตอนนี้คุณก็มาที่นี่
พร้อมจะละทิ้งชีวิตตัวเองเพื่อเธอ
เรื่องนั้นผมก็เข้าใจ ปีเตอร์
ผมเลยจะบอกคุณว่า
ผมจะรับมันไว้
มันไม่เกี่ยวกับแฟ้มคดีอะไรหรอก
ถ้าฉันทํางานนี้ให้แก...
คุณก็เป็นของผม
นั่นคือราคาที่ต้องจ่าย เพื่อนใหม่ของผม
ชีวิตคุณแลกชีวิตเธอ
ฉันจะเข้าไปในนั้นได้ไง
ใช้ความมุ่งมั่น
ทวนหมายเลขแฟ้มคดีให้ฟังหน่อย
ไอยูเอ็น 0134 ขีด...
สองศูนย์หนึ่งแปด...
ศูนย์เจ็ดหนึ่งสาม
เห็นไหม งานนี้น่าจะสําเร็จ
ผมรู้ว่าคุณคิดอะไรอยู่
ปัญหาที่เราเลี่ยงไม่พูดถึง
แต่ผมรับรองได้ การตัดสินใจในอดีต ของปีเตอร์ ซัทเธอร์แลนด์ ซีเนียร์
ไม่ใช่สิ่งที่จะกําหนดว่าอะไรสําคัญกับคุณในตอนนี้
สิ่งที่มีคุณค่าในตอนนี้
คุณคือคนตัดสินใจ
และผลที่ตามมา คุณก็ต้องเป็นคนรับ
พอเสร็จงานแล้ว ฉันจะติดต่อแกยังไง
พอคุณมีของที่ผมต้องการ โทรมาเบอร์นี้
ปล่อยมันดังไป
แล้วคุณจะได้รับข้อความพร้อมคําสั่ง
โชคดี
จับตาดูเขาไว้
อย่าให้เขาออกนอกลู่นอกทางที่ควรไป
ปีเตอร์
นี่ ขอโทษที่รบกวนนะ
ผมรู้ว่าผมคงเป็นคนสุดท้าย ที่คุณอยากจะคุยด้วยในตอนนี้
คนสุดท้ายที่คุณจะอยากช่วยเหลือ แต่ว่า...
คุณต้องการอะไร
ผมต้องเข้าไปในอาคารของยูเอ็น
- พอรู้เรื่องที่นั่นบ้างไหม - ยูเอ็นเหรอ
ใช่ ผมต้องเข้าไปในนั้นโดยไม่ทําให้...
รู้อะไรไหม ผม...
ขอโทษที ผมไม่ควรโทรหาคุณ แบบนี้มันไม่ถูก
เดี๋ยวก่อน
ฉันพาคุณเข้าไปได้
แต่เราต้องมาเจอกัน เดี๋ยวนี้เลย
ผมนึกว่าคุณออกจากเมืองไปกับซามีแล้ว แล้วเรื่องการรับตัวล่ะ
ฉันไม่ได้ไป
จะไปได้ไงในเมื่อคุณโกหกฉันต่างๆ นานา
ปัด...
ผมขอโทษ นูร์
ฉันช่วยคุณได้
แต่เหตุผลเดียวที่ตอนนี้ฉันยอมคุยกับคุณ
เพราะตอนนี้คุณมีสิ่งที่ฉันต้องการ
อืม
และฉันต้องขอคุณต่อหน้า
ก็ได้
เจอกันที่ห้องใต้ดินเดิมนะ
โอเคไหม ผมกําลังไป
โอเค คุณช่วยเปิดวาล์วถังไนโตรเจนหน่อย
โอเค แล้วไงต่อ
เราจะรอกันสักแป๊บ นั่นน่าจะเพิ่มแรงดันให้ปั๊ม
และไล่ออกซิเจนที่เหลืออยู่ออกจากท่อส่ง
ในระหว่างนี้
เราต้องทําสารให้ความคงตัว เพื่อยับยั้งการเกิดออกซิเดชัน
ฟอสเฟตเอสเทอร์ จากฟอสฟอรัสไตรคลอไรด์น่าจะดี
โทษที คาบเคมีม.ปลายไม่สอนเรื่องนี้
ไม่เป็นไร สารประกอบตัวนี้ เค.เอ็กซ์.
มันจะทําออกซิไดซ์เร็วมากเมื่อสัมผัสอากาศ และขยายตัวขณะระเหย
การได้รับสารแค่ไม่กี่มิลลิลิตรเลยอันตรายถึงตาย
สารให้ความคงตัวจะยับยั้งเรื่องนั้นสินะ
ไม่ได้ยับยั้ง แต่จะชะลอการเกิดออกซิเดชัน ระหว่างที่เราผลิตมันในแล็บ
ถ้าไม่มีมัน เค.เอ็กซ์.จะผันผวนสุดๆ
เจ้านี่จะลดปฏิกิริยา แบบว่าเป็นระบบนิรภัยน่ะ
ผมหวังอย่างนั้นน่ะนะ คุณเข้าใจไหม
ค่ะ
ไม่
เจ้านี่ทําให้เรามีโอกาสรอดตาย ตอนที่เพิ่มปริมาณการผลิต
ถ้าเขาอยากได้ผู้ช่วยเพิ่ม เราก็น่าจะหาให้เขา
มีผู้ช่วยอยู่แล้ว เขาไม่เป็นไรหรอก
ผู้หญิงที่นายเกือบฆ่าตายน่ะเหรอ
ความบุ่มบ่ามของนายจะทําให้เราเสียหายหนัก
ถ้านักเคมีทํางานของเขาไม่เสร็จ...
ฉันก็จะเอาชิ้นส่วนเมียและลูกเขา มาให้เขาดูทีละชิ้นจนกว่าจะเสร็จ
เส้นตายน่ะดีกับทุกคน
นี่แหละปัญหาของนาย ไม่กล้าพอจะทํางานสกปรก
งานมือเปื้อน นายก็ยกให้ฉันทํา
ส่วนนายก็มองภาพใหญ่ไม่ออก
งานนี้เรามีโอกาสเดียว
เราไม่มีอะไรให้ใช้ต่อรองกับนักเคมีนั่น นอกจากครอบครัวของเขาแล้ว
- ดูสถานการณ์รอบๆ บ้าง - ไม่งั้นจะทําไม
เห็นนายเลิกหัวหดสักที ฉันก็ดีใจ
แต่อย่าลืมว่าเรื่องทั้งหมดนี้เกิดขึ้นได้เพราะใคร
อยากช่วยใช่ไหม
งั้นก็หาอะไรมาใช้ต่อรองกับนังผู้หญิง ที่นายอยากไว้ชีวิตนั่น
เรามีโซ่ล่ามคอไอ้ดอกเตอร์แล้ว
ตอนนี้เราต้องหาโซ่มาล่ามคอนังนั่นด้วย
- มาคนเดียวหรือเปล่า - ใช่ มีแค่ผม
คําพูดผมคงชดใช้ให้กับ สิ่งที่เกิดขึ้นกับน้องชายคุณไม่ได้
และคุณก็ไม่ควรจะถูกโกหกแบบนั้น
ผมขอโทษสําหรับเรื่องทุกอย่าง
ผมไม่มีสิทธิ์จะมาขออะไรจากคุณ
และผมก็จะไม่ขอให้คุณอภัยด้วย
แต่ได้โปรดเถอะ
คุณต้องช่วยผมปกป้องโรส
ทั้งหมดที่เราทําไปก็เพื่อ หยุดยั้งการโจมตีด้วยอาวุธเคมี
และไอ้คนที่คิดจะทําแบบนั้นจับตัวโรสไป
ถ้าผมหยุดเรื่องนี้ไม่ได้ พวกมันจะฆ่าเธอ
พร้อมกับคนอีกนับหมื่น
แต่ถ้าผมหยุดมันได้ และผมต้องลองดู
เรื่องทั้งหมดคงมีค่าขึ้นมาบ้าง
ผมต้องเข้าไปในยูเอ็น
และถ้าคุณช่วยผม ผมจะพาคุณไปหาแม่คืนนี้เลย
ผมสาบาน
ไม่อยากเชื่อเลยว่ามาถึงขั้นนี้คุณยังจะโกหกฉันอีก
- ผมไม่ได้โกหก - ฉันรู้ว่าคุณทิ้งแม่ฉันไว้ที่อิหร่าน
พวกนั้นจับแม่ฉันไป เอาไปทําอะไรก็ไม่รู้
ฉันรู้ว่าคุณไม่เห็นค่าชีวิตเรา
- นูร์ เธออยู่ที่นี่ - โกหก
ไง
- นี่ปีเตอร์ - แปลกใจนะที่คุณโทรมา
ฟังนะ ผมอยู่กับนูร์ เพราะผม เธอเลยไม่ไปที่จุดรับตัว
พวกอิหร่านบอกเธอว่าแม่เธอหนีไม่สําเร็จ
ให้อาซิตามารับสายเดี๋ยวนี้เลย
แล้วเราจะคุยกัน
เอาไป
แม่คะ
คุยกับพวกเขาไปเรื่อยๆ
- แม่คะ - นูร์
นูร์ นั่นลูกเหรอ
ค่ะ นี่หนูเอง
แม่โอเคไหม แม่อยู่ไหน
นิวยอร์กจ้ะ
แม่หนีมาได้แล้ว
แต่...
ฟาร์ฮัด...
หนูรู้ค่ะ
พวกเขาบอกข่าวหนูแล้ว
หนูขอโทษจริงๆ
หนูผิดเอง
เรื่องทั้งหมดนี้เป็นความผิดหนู
อย่าพูดอย่างนั้นเลย
ลูกอยู่ไหน
- แม่จะได้เจอลูกเมื่อไหร่ - อีกไม่นานค่ะ
เดี๋ยวหนูจะไปหาแม่
หนูรักแม่นะคะ
แม่ก็รักลูกจ้ะ แม่รักลูกมากๆ เลย
ปีเตอร์
เก็บไว้เถอะ พอจบเรื่อง คุณแค่กดโทรซ้ํา
แล้วซามีจะมารับคุณ
เขาอาจมาหาคุณก่อน เขาคงแกะรอยมันแล้ว
นูร์ คุณช่วยผมได้ไหม
ขอร้อง
ถ้ามีรูปคุณ ฉันทําบัตรผ่านแขกให้ได้ที่คณะผู้แทน
นั่นน่าจะพาคุณเข้าอาคารได้ แต่...
ผมต้องการแค่นั้น
แต่เรื่องนั้นไม่สําคัญ
จาวัดอยู่ที่นี่
เขารอจับตัวคุณอยู่ข้างนอก
พวกเขาจับได้ว่าฉันทําอะไร
พวกเขากักตัวฉันไว้เพื่อส่งกลับไปอิหร่าน
ฉันขอโทษ ฉันไม่มีทางเลือก
ทันทีที่เราออกไป
จาวัดกับการ์ดคนอื่นๆ จะเอาตัวคุณ กลับไปที่คณะผู้แทน
- พวกเขามากันกี่คน - สี่
- มีอาวุธไหม - อาจจะ
พวกเขาคิดว่าคุณน่าจะขัดขืนเหมือนคราวก่อน
- แล้วคุณจะเป็นยังไง - พวกเขาจะพาฉันกลับคณะผู้แทน
คุณคิดอะไรอยู่
รู้วิธีใช้เจ้านี่ไหม
ถ้าสารให้ความคงตัวใช้ได้ ตามอัตราส่วนที่ผมคํานวณไว้
เค.เอ็กซ์.ที่ผสมเสร็จควรจะกลายเป็นสีม่วง
คุณรู้ได้ยังไง
ฟอสฟอรัสสีแดงในสาร
กับกากไฮโดรเจนไซยาไนด์ ที่เหลืออยู่ในไซยาโนเจน
พอควบแน่นเป็นของเหลวแล้วควรจะเป็นสีม่วง
ถ้าสร้างพันธะเคมีสําเร็จน่ะนะ
- เขาต้องการอะไร - ฉันไม่รู้
เข้าไป
เธอเป็นใคร
บอกความจริงมา
ผู้ช่วยวิจัยของดร.โคล
- เธอไม่ใช่นักเคมี - ฉันแค่กังวล
ฉันไม่เคยต้องทําอะไรแบบนี้ โดยที่มีปืนจ่อหัวมาก่อน
เธอโกหก
นี่อยู่ในกระเป๋าเธอ
แฟ้มลับฟ็อกซ์โกลฟของซีไอเอ
ฉันคงหยิบมาจากบ้านดร.โคลล่ะมั้ง
เรากําลังดูเอกสารของเขากันอยู่
เธออาจเชื่อว่าตัวเองโกหกเก่ง แต่เปล่าเลย
จะถามครั้งสุดท้าย เธอเป็นใคร
เธอทํางานให้ใคร มีใครรู้อีกบ้างว่าเธออยู่ที่นี่
ทุกคนรู้
อีกหนึ่งชั่วโมง ที่นี่จะเต็มไปด้วยตํารวจ
เดี๋ยวก่อน ขอร้องล่ะ
ตระกูลฉันใช้เวลาหลายปี
เพื่อบีบให้รัฐบาลของเธอ ยอมรับว่าไอ้นี่มันมีอยู่จริง
แล้วจู่ๆ เธอก็โผล่มาหน้าตาเฉย พร้อมกับแฟ้มเล่มนี้ในกระเป๋า
คายมาได้แล้ว
ก็ได้ คุณพูดถูก
คุณคิดว่าฉันได้มันมายังไงล่ะ
ฉันอยู่ในทีมที่ตามแกะรอยคุณอยู่
คนที่เหลือกําลังมาที่นี่
ถ้าฆ่าฉัน คุณก็แค่ได้ข้อหา ฆ่าเจ้าหน้าที่เอฟบีไอเพิ่มในประวัติ
ฉันไม่เชื่อเธอ
ถ้ามีคนรู้ว่าเธออยู่ไหน พวกมันคงมากันแล้ว
เธอเอาแฟ้มนี้มาได้ยังไง มีอะไรที่เธอไม่ได้บอกฉัน
คุณกําลังหาทางถอนตัวจากเรื่องนี้
ฉันเห็นคุณที่บ้านดร.โคล คุณไม่อยากทําร้ายใคร
คนอื่นๆ บังคับให้คุณทําแบบนี้สินะ
พวกเขาทํางานให้ฉัน ทําตามที่ฉันสั่ง
คุณแน่ใจเหรอ
ฉันเห็นคุณทะเลาะกับผู้ชายอีกคน เขาดูไม่เหมือนคนรับคําสั่งนะ
ส่วนเธอก็เดินงงอยู่ในแล็บ
เหมือนไม่เคยเข้าแล็บมาก่อน
คิดว่าตัวเองจะเล่นละครได้อีกนานแค่ไหน
งั้นก็ช่วยฉันหยุดมันสิ
หยุดไม่ได้แล้ว พวกตะวันตกจะต้องชดใช้ ต่อสิ่งที่ทําต่อตระกูลฉัน
งั้นนี่ก็เป็นแค่แผนล้างแค้นโง่ๆ เหรอ
คุณวางแผนจะใช้สารตัวนี้กับผู้คนจริงๆ เหรอ
ฟังนะ ฉันรู้เรื่องฟ็อกซ์โกลฟ รู้ว่ามันอันตรายแค่ไหน
และฉันรู้ว่าตอนอยู่ที่นั่น คุณไม่อยากฆ่าฉัน
ฉันกล้าเดิมพันว่าคุณไม่ได้อยากฆ่าคนนับหมื่น
แต่นั่นคือสิ่งที่จะเกิดขึ้น
- คุณไม่จําเป็นต้องทํา - หุบปาก
- ตอนนี้คุณเป็นฮีโร่ได้ - ก็บอกว่าพอได้แล้ว
สิ่งที่จะเกิดขึ้นมันหยุดไม่ทันแล้ว
เว้นแต่คุณจะปล่อยฉันไป
อยากรู้ว่าได้แฟ้มมายังไงใช่ไหม ฉันทํางานให้เอฟบีไอ
และสารเคมีที่คุณขโมยมาวันนี้
พวกเราไล่ตามคุณอยู่ในทุกๆ ก้าว
ถูกของคุณ ไม่มีใครมาหรอก
แต่คุณช่วยเราได้
ปล่อยฉันไป แล้วฉันจะพาเอฟบีไอ ซีไอเอ พาทุกๆ คนมา
เรายุติมันที่นี่ตอนนี้ได้
ถ้าถูกมาร์คัสจับได้...
เราจําเป็นต้องเสี่ยง
ฉันดูออกว่าคุณไม่ใช่ปีศาจร้าย
ข้างนอกนั่นมีคนที่ห่วงใยคุณอยู่ คนที่รักคุณ
คนที่อยากมีอนาคตร่วมกับคุณ ถูกไหม
พวกเขาจะคิดยังไงกับเรื่องทั้งหมดนี้
สโลน
สโลนพูดเสมอว่าฉันดีกว่าครอบครัวของฉัน
ไปคุยกับดร.โคล ถามเขาว่าสารเคมีตัวนี้ทําอะไรได้
แล้วจากนั้นก็ถามตัวเอง
คุณทนมีชีวิตต่อไปโดยที่มือเปื้อนเลือดได้ไหม
แล้วสโลนล่ะ
คุณอยากจะเป็นคนแบบไหนให้กับเธอ
รออยู่นี่
เดี๋ยวก่อน
หยุดตรงนั้นแหละ
นูร์ มันเกิดอะไรขึ้น
คุณเอาเขาไปเลย
ฉันอยากจะกลับบ้านแล้ว
พาเธอกลับคณะผู้แทน
นูร์
เราจะควบคุมตัวคุณไว้
โทษฐานกระทําการจารกรรม ต่อสาธารณรัฐอิสลาม
จะจับผมในนิวยอร์กเนี่ยนะ
เมืองนี้อันตราย ผู้คนหายตัวไปเป็นว่าเล่น
ถ้าผมไม่ทําตามล่ะ
หรืออยากจะให้เป็นอีกแบบ
จะไม่มีใครมาช่วยเธอทั้งนั้น
ดีเลย
แกต้องชดใช้ความผิดที่ก่อ
จะได้รู้กันล่ะ
เราสองคนต้องคุยกัน
- นั่นน่ะเหรอ - นี่เป็นตัวอย่างควบคุม
สารเคมีเค.เอ็กซ์.ที่เสถียร
คุณช่วยบอกมาตรงๆ นะ
ถ้ามีการใช้อาวุธตัวนี้
จะควบคุมมันได้ไหม
- ควบคุมเหรอ - คุณฟังถูกแล้ว
คุณ... คุณไม่เข้าใจ
ถ้าห่วงเรื่องการควบคุม เราคงไม่สร้างอะไรแบบนี้ขึ้นมา
ไอ้สารประกอบที่คุณให้ผมสร้าง รู้ไหมว่ามันทํางานยังไง
ในแง่การใช้ มันก็เหมือน อาวุธเคมีสององค์ประกอบอื่นๆ
แต่กับเค.เอ็กซ์. องค์ประกอบที่สองของมันคือออกซิเจน
เมื่อสัมผัสกับอากาศ
ความเข้มข้นโดยโมลจะเพิ่มขึ้นแบบทวีคูณ
เอามันไปโยนในห้องที่คนแน่น มันจะแพร่อย่างรวดเร็ว
พวกเขาจะสูดมันเข้าไปก่อนที่มันจะตกถึงพื้นซะอีก
- พวกเขาจะหายใจไม่ออกสินะ - แค่คนที่โชคดี
ที่น่าจะเกิดขึ้นมากกว่าคือ พวกเขาจะรู้สึกถึงอาการพุพอง
เมื่ออากาศภายในตัวทําปฏิกิริยาต่อการสัมผัส
และมันไปลุกลามในปอด
มันจะเผาคุณจากภายในเมื่อคุณสูดมันเข้าไป
และจากภายนอกเมื่อผิวหนังสัมผัสกับไอระเหย
ยิ่งคุณสูดมัน
ยิ่งคุณสูดออกซิเจนเข้าไป ตอนที่ความเจ็บปวดทําให้คุณดิ้นรนหายใจ
มันก็ยิ่งแสบร้อน ยิ่งลามเร็วขึ้น
ถ้าหายใจไม่ออกก็คงบุญโข
ไม่...
มันควบคุมไม่ได้
หลอดแก้วในมือคุณ นั่นคือการฆาตกรรม
ส่วนนี่
นี่คือการสังหารหมู่
ผมอยากให้คุณตั้งใจฟังให้ดีๆ
ไม่ว่ายังไง คุณก็ห้ามทํางานนี้ให้เสร็จ
งั้นคุณก็ไม่ควรข่มขู่ครอบครัวของผม
แล้วเอาผมมาขังไว้ในกรงโปร่งใสนี้
- พวกเขาดูอยู่ - ถ่วงเวลาไว้ให้นานที่สุด
ถ่วงเวลาให้นานพอ แล้วผมจะพาคุณกับผู้หญิงคนนั้นออกไป
ถ้าไม่มีครอบครัวไปด้วย ผมก็ไม่ไป
ผมเข้าใจ
(กําลังพิมพ์สีม่วงแดง) (ยกเลิก)
(กําลังพิมพ์ซ้อน) (ยกเลิก)
นูร์
มาทําอะไรในนี้
ขอร้องล่ะค่ะ ฉัน...
ผมถามว่ามาทําอะไรในนี้
อธิบายมา
งั้นก็จริงสินะ...
คุณเป็นสายลับให้พวกอเมริกัน
คุณบอกอะไรพวกเขา
เปล่าเลยค่ะ ฉัน...
รายงานของฝรั่งเศส...
- นี่ไม่ใช่เรื่องของคุณ - ในรายชื่อมีลูกสาวคุณด้วย
ถ้าคุณพูดเรื่องนี้แม้แต่คําเดียว
ผมจะทําให้สถานการณ์คุณแย่ลงกว่านี้
คุณพยายามจะปกป้องเธอ
คนทรยศแบบคุณจะถูกลงโทษยังไงก็สาสม
พวกเขาควรถูกกวาดต้อน พากลับบ้านไปรับความผิดของตน
แต่ลูกสาวคุณไม่ได้ทําผิดอะไร
ใช่ไหม
ฉันรู้เรื่องที่เกิดขึ้นแล้ว
เธอหนีไปปารีสกับแฟน
นี่ที่อยู่เธอเหรอ
งั้นพวกเขาก็รู้ว่าเธออยู่ไหน...
และคุณต้องส่งมันให้กับผู้บังคับบัญชา
ถ้าเกิดฉันช่วยคุณได้ล่ะ
ถ้าอยากทําอะไรเพื่อผม สิ่งที่คุณทําได้ก็คือมอบตัวซะ
ให้ฉันไป
ฉันจะตรงไปที่ยูเอ็น
ไปหาคณะผู้แทนฝรั่งเศสแล้วเอามันให้พวกเขา
เราเตือนคนพวกนี้ได้
เตือนลูกสาวคุณ
ให้โอกาสเธอได้ใช้ชีวิตของเธอ
ให้ไว้ใจว่าคนทรยศจะทําเรื่องสูงส่งเนี่ยนะ
เรื่องทั้งหมด คุณยังโทษว่าเป็นความผิดฉันได้
คุณมีหลักฐานที่จําเป็นครบอยู่แล้ว
คุณรู้ว่าฉันตั้งใจจะแปรพักตร์...
และพาครอบครัวฉันออกมา
และคุณก็รู้ว่าเรื่องนั้นทําให้น้องชายฉันตาย
ต่อให้คุณกับคุกของคุณจะทําอะไรฉันก็ตาม
ฉันก็ไม่มีทางจะรู้สึกแย่ไปกว่านี้ได้หรอก
ตอนนี้เวลาที่แม่มองหน้าฉัน
แม่จะคิดแต่เรื่องที่ฉันทําให้ ท่านเสียลูกชายคนเดียวไป
คุณทําให้มันแย่ไปกว่านั้นไม่ได้หรอก
ที่คุณต้องทําก็แค่ปล่อยให้ฉันเป็นคนทรยศต่อไป
เล่าทุกอย่างให้จาวัดฟัง
ฉันบุกเข้ามาที่นี่ เอาเอกสารไป และหนีไปก่อนที่คุณจะหยุดไว้ทัน
ทุกคนรู้แค่นี้ก็พอ
ให้โอกาสนั้นกับลูกสาวคุณเถอะ
ผมจะให้เวลาคุณหนีสิบนาที
จากนั้นผมจะแจ้งรปภ.
ผมเห็นนูร์ออกมาจากคณะผู้แทนอิหร่าน
สัญญาณมือถือพาผมมาที่นี่ แต่ไม่มีวี่แววปีเตอร์
- จะให้พาเธอไปหาแม่ไหม - ยังก่อน แต่ตามเธอไว้
ดูว่าเธอจะพาเราไปหาปีเตอร์ไหม แล้วค่อยพาตัวเธอออกมา
- ระหว่างนี้ฉันจะลองคิดหาทางอื่น - รับทราบ
เขาอยู่ไหน
ช้าๆ
ผมไม่น่าบอกคุณเรื่องที่นี่เลย
โซโลมอนอยู่ไหน เกิดอะไรขึ้นที่เซฟเฮาส์
คุณต้องเชื่อใจผม
เชื่อใจเหรอ คุณ...
คุณปล่อยเขาไปงั้นเหรอ
โซโลมอนพาผมไปพบเจ้านาย ผู้ซื้อรายนั้น
เขารับปากจะบอกผมว่า เขาขายฟ็อกซ์โกลฟให้ใคร
พอเขาบอกแล้ว ผมจะโทรหาคุณก่อนใคร
แต่คุณต้องให้ผมออกจากประตูนั่นไปเดี๋ยวนี้
- ปีเตอร์... - โรสอยู่ในมือคนที่มีฟ็อกซ์โกลฟ
ฉันรู้ และเรากําลังตามหาเธออย่างสุดกําลัง
แต่ก็ยังไม่ถึงไหน
ไม่มีเบาะแส ไม่มีหลักฐาน คุณไม่มีโอกาส ไม่มีอะไรสักอย่าง
งั้นก็ช่วยเราให้ถูกวิธีสิ
มันไม่มีวิธีที่ถูก มีแต่วิธีนี้
ถ้ายังไปทางนี้ต่อ คุณจบเห่
จะไม่มีคําว่าตอนจบสําคัญกว่าวิธีการอีก
แคทเธอรีน คุณต้อง...
- ผมจะไม่ยอมอยู่เฉยๆ แน่ - ฉันก็ไม่
แต่เพราะสิ่งที่คุณทํา ฉันต้องจับกุมคุณเดี๋ยวนี้
และฉันไม่อยากใช้กําลัง ไม่อยากเลย
ถ้าผมต้องใช้ชีวิตที่เหลืออยู่ในคุก
เพราะเลือกช่วยชีวิตคนนับหมื่น
ก็เอาเถอะ
ตกลงนี่เป็นเพราะชีวิตคนนับหมื่น หรือเป็นเพราะโรส
ยิงผมซะ ไม่งั้นก็หลีกไป
ไม่นะ ปีเตอร์
ปีเตอร์
เกิดอะไรขึ้น
เขาทํางานมาหลายชั่วโมงแล้ว แต่ผลลัพธ์ที่ได้มากลับมีแค่นี้
แบบนี้มันรับไม่ได้
ช่วยระวังด้วย นั่นฆ่าเราทุกคนได้นะ
- นายเอามันมาทําอะไร - ทําไมใช้เวลานานนัก
ผมต้องทดสอบมันในระดับห้องทดลองก่อน เรื่องนั้นต้องใช้เวลา
- แต่เราไม่มีเวลา - ฟังเขาเถอะน่า
- ไม่งั้นจะเอาตัวเขามาทําไม - บางทีคุณอาจไม่เข้าใจสถานการณ์
คงต้องเตือนความจําหน่อย
- พาครอบครัวเขามา - ไม่ เดี๋ยวก่อน
- ไม่นะ - มาร์คัส
พอกันทีกับวิธีของนาย
ลูกมีแม่นะ
ไม่นะ
ขอร้องล่ะ ผมทําทุกอย่างตามที่คุณขอแล้ว
ไม่นะ อย่าทําแบบนี้เลย
- อย่านะ - เดี๋ยวก่อน
- แม่คะ - จะบอกความจริงได้หรือยัง
ผมก็บอกความจริงอยู่นี่ไง
เราผลิตปริมาณมากกว่านี้ได้แล้ว ผลทดสอบยืนยันทฤษฎีแล้ว
- ทําไมถึงใช้เวลานานนัก - ผมเปล่า
ผมเปล่านะ ผมเปล่า
ผมไม่ได้ช้าเลย
ทําไมเอาแต่จ้องเขา
- นายบอกอะไรเขา - ไปสิ
- มาร์คัส นาย... - นายพาเธอออกจากแล็บทําไม
นายกําลังทําเรื่องเลยเถิด
ครอบครัวนี้จะทําหรือไม่ทําอะไร ฉันตัดสินใจ ไม่ใช่นาย
ฉันจะจบเรื่องนี้ตรงนี้
เอาตัวไปขังในห้องเย็น
หา บ้าหรือไง นายทํางานให้ฉันนะ
- เอาพวกนี้ไปขังในออฟฟิศ - มาร์คัส หยุดได้แล้ว
- ไม่เป็นไรหรอก - ไม่
ฉันคือโทมัส บาลานะ
- ทุกอย่างจะโอเค ทําตามที่มันสั่ง - ไม่
คุณกับคุณ กลับเข้าห้องแล็บซะ
และอย่าออกมาจนกว่างานจะลุล่วง
นี่เป็นครั้งสุดท้ายที่ผมจะขอดีๆ
ทําไมนานจัง
- ได้บัตรมาไหม - ได้
แต่ต้องเปลี่ยนแผน
- อะไร - ฉันจะไปด้วย
ออกไปก่อน
อุดมการณ์ของเราไม่มีที่ว่างให้ผู้ไม่ศรัทธา
นายหมดศรัทธาไปตอนไหน โทมัส
มาร์คัส ญาติเอ๋ย...
ไม่ นายเรียกเราว่าครอบครัวไม่ได้อีกแล้ว เวลานั้นมันหมดไปแล้ว
นายกับฉันตั้งใจจะเปิดโปง คําโกหกของชาติตะวันตก
ของอเมริกา
ไม่ใช่ทําผิดพลาดแบบโง่ๆ เหมือนที่พ่อฉันทํา
เขาทําเรื่องที่โหดร้ายเลวทรามหลายอย่าง
และตอนนี้เขาก็กําลังชดใช้
มาร์คัส พ่อหนีความยุติธรรมไม่พ้นแล้ว
นั่นคือความจริง
และมันคงโง่มาก ถ้าเรากลายเป็นปีศาจร้ายไปด้วย
ฉันจะนําตระกูลบาลาให้กลับมาเป็นที่เคารพ
กลับมามีอํานาจ
ตอนนี้ฉันเป็นผู้นําตระกูล และนายต้องเคารพเรื่องนั้น
นายต้องตามฉัน
ฉันกับนายจะร่วมมือกัน
นําสันติและความรุ่งเรืองมาให้คนของเรา
- คนของเราเหรอ - ใช่
ครั้งสุดท้ายที่นายเห็นเรา เป็นคนของนายคือตอนไหน
ทีแรกลุงวิกเตอร์ก็ปวดใจ
ตอนที่นายไม่กลับมาจากโรงเรียนประจําอีก
เขาเสแสร้งต่อหน้าคนที่เหลือ
"โทมัสลูกชายฉันออกไปพิชิตโลกตะวันตก"
"พิชิตพวกมันด้วยวิธีของพวกมัน"
แต่ฉันรู้ความจริงดี
นายทอดทิ้งเขา
ทอดทิ้งเรา
คนของนาย
ฉันรู้เรื่องนั้นก่อนพ่อนาย แต่ในที่สุดเขาก็ยอมรับ
มาร์คัส มันเกินไปแล้ว ปล่อยฉันออกไปจากที่นี่เดี๋ยวนี้
นายไม่คู่ควรกับนามสกุลบาลา
ฉันรู้ดี และในที่สุดเขาเองก็เข้าใจเรื่องนั้น
ไอ้สัตว์นรก
เขาไม่ยกโทษให้นายแน่
ในยามทุกข์ใจ ลูกร้องทูลพระองค์ และพระองค์ทรงได้ยิน
อะไร
โปรดทรงกู้ดวงจิตลูกจากปากมุสา จากลิ้นที่หลอกลวง
นายพึมพําอะไรอยู่
พระองค์จะทรงประทานอะไรแก่เจ้า
จะทรงจัดการอย่างไรต่อเจ้า
ลิ้นอันมุสา
ลูกศรคมกล้าของผู้ทรงฤทธิ์
ไม่นะ
ไม่ ขอร้องล่ะ ได้โปรด
ขอร้องล่ะ
คําบรรยายโดย วรพล ถาวรวรานนท์